NukeNews No. 6 - FINNISH

************************************************************ *     NukeNews #6 - Ydinvoiman vastainen uutispalvelu     * ************************************************************ - 0. Esipuhe - Kesä on ollut täynnä ydinvoimanvastaisia tapahtumia: kansainväliset leirit Puolassa ja Saksassa, Olkiluoto Blockade -tapahtuma Suomessa sekä tulevana tapahtumana ydinvoimanvastainen purjehdus Ruotsista Saksaan. Monet meistä ovat olleet mukana näissä tapahtumissa ja tämän vuoksi mahdollisuutemme kirjoitustyöhön on ollut rajallinen. Tämänkertainen uutiskirje onkin tavanomaista lyhyempi. Haluamme kuitenkin välittää sinulle väläyksen ydinvoiman vastaisista tapahtumista sekä keskustelunaiheista Nuclear Heritage -verkostossa. Artikkelisi seuraavaan, marraskuulla ilmestyvään numeroon ovat tervetulleita. Kaipaamme edelleen jatkuvasti käännösapua venäjäksi, suomeksi ja ranskaksi tehtävään käännöstyöhön. Arvostamme palautettasi NukeNews-julkaisusta! Kirjoita meille mitä mieltä olet uutiskirjeestä, käännösten laadusta, aihevalinnoista jne. Ollaan yhteyksissä! - Yhteenveto NukeNews nro#6 - 0. Esipuhe 1. Ydinvoimavastaisia kampanjoitsijoita pidätetty Minskissä 2. Kansalaisadressi kansanäänestyksen puolesta koskien ydinvoimaprojekteja esitettiin Suomen eduskunnalle 3. Täydennysvaalikysymys: ei uusia atomiprojekteja - Ontario, Kanada 4. Poliisi “suojeli” ensimmäistä Nuclear Heritage -verkoston leiriä 5. Värikäs protesti vaati ydinvoimasta luopumista Olkiluodossa 6. Uraaninlouhintasuunnitelmia Raahessa? 7. Liettualaisten mielipidemittaukset antavat viitteitä kielteisestä suhtautumisesta uuteen ydinvoimalasuunnitelmaan – Hitachi edelleen optimistisena 8. En ole ydinvoimakansalainen - en maksa takauksia seuraavaan ydinvoimakatastrofiin!!! 9. Eurooppalainen kansalaisaloite "Ääneni ydinvoimaa vastaan" ("My     Voice against Nuclear Power") 10. Solidaarisuusmielenilmaus Lontoon Japanin suurlähetystöllä 11. Kampanjoitsijat pyytävät tukea "ydinvoimarenessanssin" pysäyttämiseksi 12. Kuinka heitimme ydinvoiman ulos Albertasta 13. Survival Celebration Camp (Kanada) 14. Tulevia tapahtumia 15. Mikä on NukeNews? - 1. Ydinvoimavastaisia kampanjoitsijoita pidätetty Minskissä - Koordinaattori Tatyana Novikova ja venäläinen ydinfyysikko Andrej Ozrahovsky, valkovenäläisen ydinvoimanvastaisen kampanjan aktivistit, pidätettiin aamulla heinäkuun 18. päivä Minskissä. Kuten charter97.org myöhemmin selvitti, "Centre of Legal Transformation"in monitorointiryhmän koordinaattori Michael Matskevich ja "Eco House" - järjestön Irina Sukhiy olivat myös kiinniotettuina tuntemattomina henkilöinä "Green Network"-toimiston poistumistien ulkopuolella. Irina Sukhiy oli menossa Venäjän suurlähetystöön luovuttaakseen alkuperäisen kansalaisadressin ydinvoimalarakentamista vastaan Valko- Venäjälle. Michael Matskevich oli suuntaamassa Leninskyn poliisiosastolle, jossa aktivistit Tatyana Novikovaa ja Andrei Ozharovskya pidettiin todennäköisesti kiinniotettuina. Heistä viimeisin vapautettiin 10 päivän vangitsemisen jälkeen. Lisätietoja: http://www.charter97.org/en/news/2012/7/18/55280 - 2. Kansalaisadressi kansanäänestyksen puolesta koskien ydinvoimaprojekteja esitettiin Suomen eduskunnalle - Kansalaisadressi julkistettiin internetissä syyskuussa 2011 ja se on kerännyt toistaiseksi yli 10000 nimeä. Kansalaisadressi luovutettiin Suomen eduskunnalle kesäkuun alussa. http://yle.fi/uutiset/campaigners_to_present_anti-nuclear_petition_to_parliament/6175422 Adressin voi allekirjoittaa täällä: http://www.adressit.com/ydinvoimakansanaanestys - 3. Täydennysvaalikysymys: ei uusia atomiprojekteja - Ontario, Kanada - Kitchener-Waterloon myötä Kanadan Ontariossa pidetään täydennysvaalit tänä syksynä. Aiomme tehdä ydinvoiman kustannuksista vaalikysymyksen. Pyydämme kaikkia ehdokkaita allekirjoittamaan lupauksen työskennellä ydinvoiman kustannusylityksien lopettamiseksi, jos heidät valitaan virkaan. Uskomme, että jos ydinvoimateollisuuden pitää peittää kaikki omat kulunsa, kuten muiden sähköntuottajien täytyy (esim. tuuli-, aurinko- ja kaasuvoima), se ei kykenisi kilpailemaan matalampikustanteisen energiatuotannon kanssa. Kyse on veronmaksajan suojelemisesta. Ei enää ydinvoimaa vapaamatkustajaksi. Katso kampanjamateriaalia täältä: http://www.cleanairalliance.org/files/kw.pdf - 4. Poliisi “suojeli” ensimmäistä Nuclear Heritage -verkoston leiriä - Heinäkuun lopulla - elokuun alussa järjestettiin Nuclear Heritage -verkoston ensimmäinen kansainvälinen ydinvoiman vastainen leiri. Se oli samalla verkoston vuosittainen kesätapaaminen. Tavoitteena oli jakaa tietoa ydinvoimaa koskien muualla maailmassa, tutustua muihin aktiiveihin sekä edistää tulevia kampanjoita ja projekteja. Leirille kokoontui useista eri maista kolmisenkymmentä osallistujaa, jotka jakoivat tietojaan työpajoissa ja esityksissä. Tapahtuman luonteeseen nähden paikallinen poliisi selvästikin ylireagoi saatuaan tietää kansainvälisen tapahtuman järjestämisestä heidän tavallisesti hiljaisella alueellaan. Päiviä ennen tapahtuman alkua leirin järjestäjät saivat puhelinsoittoja useilta virkavallan edustajilta ja tapahtuman alkamispäivään mennessä kylä oli poliisin tiiviin tarkkailun alla. Poliisi rikkoi lakia: he tunkeutuivat koteihin ja tarkkailivat ilman oikeuden myöntämää lupaa sekä häiritsivät ja säikyttelivät naapuruston asukkaita, jotka luulivat puskissa ryömiviä siviiliasuisia poliiseja murtovarkaiksi. Tervetuloa Saksaan! Lue lisää: http://www.greenkids.de/europas-atomerbe/index.php/International_Anti-nuclear_Network_Meeting_in_D%C3%B6beln - 5. Värikäs protesti vaati ydinvoimasta luopumista Olkiluodossa - 11.8. järjestetty kolmas Olkiluoto Blockade -tapahtuma kokosi osallistujia Suomesta, Ranskasta, Saksasta, Liettuasta, Ruotsista ja Britanniasta. Tapahtumapaikkana olivat Olkiluodon sivuitse kulkeva Rauman ja Porin välinen E8-valtatie sekä ydinvoimalaitosalueelle kulkevat tiet. Mutantti-kilpikonnien tempaus hidasti liikennettä muiden osallistujien sulkiessa samaan aikaan E8-tien istumalla tiellä ja muodostamalla putkien avulla ihmisketjun voimalatyömaan työvuoron vaihtuessa aamukuudelta. Myös muut tieosuudet olivat hetkittäin suljettuina kun osallistujat rakensivat tien sulkevan tripodin, kahlitsivat itsensä kiinni tielle kaadettuihin puihin sekä muun muassa tanssivat ja istuivat teillä. ”Laillinen” mielenosoitus järjestettiin Ydinportti-huoltoaseman viereisellä alueella Olkiluodontien risteysalueella, mutta päivän näkyvimmät tempaukset tehtiin pienten ryhmien toimesta. Lue lisää: http://www.greenkids.de/europas-atomerbe/index.php/Olkiluoto_Blockade_2012 - 6. Uraaninlouhintasuunnitelmia Raahessa? - Länsirannikolla Raahessa toimiva Nordic Minesin kultakaivos aikoo laskea uraanipitoista jätevettä mereen. Uraanipitoisuus on ollut louhosvesissä jopa 200 mikrogrammaa per litra ja patoaltaan vedessä yli 10 mikrogrammaa per litra. EU:n viranomainen siteeraa määritteillä olevaa köyhdytetyn uraanin ympäristövaarallisuuden raja-arvoa, joka olisi 0,5 mikrogrammaa per litra. Mereen jäteveden mukana laskettavan uraanin määrä voisi olla useita tonneja kaivoksen arvioidun kymmenvuotisen toiminta-ajan aikana. Uraania voi olla myös kiinteässä aineessa, raja-arvo enintään 10 mg/litra. Alkuperäisen vesiluvan mukaan kaivosvedet voivat sisältää arsenikkia enintään 500 mikrogrammaa per litra ja syanidia 400 mikrogrammaa per litra. Mereen laskettavien kuparin ja koboltin määrille ympäristöluvassa ei ole raja-arvoja, mutta niiden määrät voivat nousta noin 100 mikrogrammaan per litra. Myös nämä aineet ovat ympäristölle haitallisia. ”Tykkää” Facebook-sivusta: http://www.facebook.com/Raahen.Kultakaivos.Ei.Myrkkyjatteille Tue pyhäjokisten kampanjointia E.ON-Fennovoiman ydinvoimalahanketta vastaan: http://www.facebook.com/BoikotoiBoycottE.ONnuclearFennovoima.Ydinvoima - 7. Liettualaisten mielipidemittaukset antavat viitteitä kielteisestä suhtautumisesta uuteen ydinvoimalasuunnitelmaan – Hitachi edelleen optimistisena - Liettualaisen Veidas-lehden Prime Consultingilla teettämän mielipidekyselyn mukaan lähes puolet liettualaisista äänestäisi Visaginasin ydinvoimalasuunnitelmia vastaan lokakuussa järjestettävässä kansanäänestyksessä. http://www.bellona.org/articles/articles_2012/lithuania_polls - 8. En ole ydinvoimakansalainen - en maksa takauksia seuraavaan ydinvoimakatastrofiin!!! - Saksan hallitusta on painostettu 200 000 postikortin ja nettivetoomusten voimin. Syynä on se, että vielä Fukushiman ja ydinenergiasta luopumispäätöksen jälkeenkin Saksan hallitus suunnittelee myöntymistä ydinvoiman vientitukeen. Ydinvoimayhtiö AREVA on hakenut 1.3 miljardin euron "Hermestakuuta" Angra 3 -reaktorin rakentamiseen Brasiliassa. Merenrannan ja vaikeakulkuisen vuoristoalueen välissä sijaitsevana reaktori olisi alttiina maanvyöryille. Nyt suunnitelmana on käyttää rahaa vanhentuneeseen teknologiaan. Sekä reaktorin että evakuointitien turvallisuus on kyseenalainen. Myös Intiaan, Suomeen, Iso-Britanniaan, Kiinaan, Tsekin tasavaltaan ja Romaniaan on haettu vientitukea. Vuoden 2009 loppupuolen jälkeen on periaatepäätös annettu ainoastaan Angra 3 -hankkeeseen. Kampanjamme ansiosta muita sopimuksia ei ole sen jälkeen tehty. Protestoi kanssamme Angra 3 -hanketta vastaan ja ydinvoiman vientitukien lopettamisen puolesta!!! Lue lisää: http://urgewald.org/kampagne/ich-bin-doch-kein-atombürger/das-ist-doch-kein-atomausstieg - 9. Eurooppalainen kansalaisaloite "Ääneni ydinvoimaa vastaan" ("My     Voice against Nuclear Power") - Itävaltalainen GLOBAL2000-ympäristöjärjestö on aloittamassa kansainvälisten yhteistyökumppaniensa kanssa kansalaisaloitekampanjan "Ääneni ydinvoimaa vastaan" ("My Voice against Nuclear Power"). EU:n alueella on 133 ydinreaktoria, noin kolmasosa maailman ydinreaktoreista. Tshernobylin voimalaonnettomuudesta saakka on ollut selvää: ydinvoima on riskiteknologiaa! Euroopan kansalaiset voivat tehdä selkeän kannanoton energiatulevaisuudestaan ja vaikuttaa EU:n säädöksiin. Kahdentoista kuukauden aikana meidän tulee kerätä miljoona allekirjoitusta. EU on hylännyt kansalaisaloitteen ensimmäisessä käsittelyssä, mutta me jatkamme kampanjointia ydinvoiman alasajamiseksi Euroopassa ja toimimme kansalaisaloitteen voimaansaattamiseksi. Elokuun lopulla jätämme toisen hakemuksen. Ääntämme kuullaan! Eurooppalainen kansalaisaloite ydinvapaan Euroopan puolesta on tulossa! Lue lisää ja tue aloitetta: http://www.my-voice.eu - 10. Solidaarisuusmielenilmaus Lontoon Japanin suurlähetystöllä - Japanilaiset aktivistit ja brittiläinen ydinvoiman vastainen 'kicknuclear.org' järjestivät solidaarisuusmielenilmauksen Japanin suurlähetystön edustalla Piccadillylla tänä aamuna, samaan aikaan kuin japanilaiset pitävät viikoittaista mielenosoitustaan pääministerin asunnon edessä perjantai-iltaisin. Japanin hallitus on alkanut uudelleenkäynnistämään reaktoreita, noin 50 reaktorin alas-ajon ja Fukushiman onnettomuuden jälkeisten turvallisuustarkastusten jälkeen. Fukushimassa asiat ovat huonosti - vesi, joka pumpattiin jäähdyttämään kolmea reaktoria reaktoriytimen sulamisen estämiseksi, jatkaa valumistaan maaperään ja mereen. Samaan aikaa vesihöyry levittää ilmakehään vahvasti radioaktiivisia hiukkasia, kuten cesiumia ja jopa plutoniumia. Katso lyhyt video mielenilmauksesta: http://vimeo.com/46891653 - 11. Kampanjoitsijat pyytävät tukea "ydinvoimarenessanssin" pysäyttämiseksi - Ydinvoiman vastaiset kampanjoitsijat Iso-Britanniassa kutsuvat eurooppalaisia kumppaneitaan liittymään mukaan viikonlopun mittaiselle protestileirille ja suurmielenosoitukseen 5.-8. lokakuuta. Stop New Nuclear Alliance -ryhmittymän mukaan Iso-Britannian hallitus on sitoutumassa uusien ydinvoimaloiden rakentamiseen ja samalla lopettamassa tukiaan uusiutuvaan energiaan. Tiedottaja Nancy Birch kertoo: "Pyydämme kansainvälistä tukea lopettamaan Iso-Britannian toimimisen yhtiöiden, kuten EDF Energy, näyteikkunana ydinvoiman mainostamiseksi ratkaisuna ilmastonmuutokseen. Me haluamme tulevaisuuden, emme tuhoa. Pyydämme liittymään mukaan protestileirillemme sanomaan EI ydinvoimalle ennen kuin se on liian myöhäistä." Lisätietoa löytyy osoitteesta: http://stopnewnuclear.org.uk - 12. Kuinka heitimme ydinvoiman ulos Albertasta - Tämä on kertomus neljän vuoden menestyksekkäästä kamppailustamme ydinvoiman rakentamisen estämiseksi Albertaan. Saavutimme voiton, vaikka vastassamme oli ydinvoimateollisuus, hallituksen kaikki kolme tasoa, Albertan yliopisto ja muita ydinvoimahanketta kannattavia tahoja. Harvat ympäristöryhmittymät ovat olleet menestyksekkäitä kamppailussa noin mahtavia tahoja vastaan. Kirja tuo julki laittomat keinot, tietojen vääristelyn ja erimielisyyksiä aiheuttavat taktiikat, joita edellä mainitut tahot käyttivät meitä vastaan. Se myös dokumentoi keinot, joita käytimme tehdäksemme heidän toimintansa läpinäkyväksi ja tuodaksemme julki heidän tekonsa; kyse on häpeärangaistuksen 2000-luvun versiosta. http://www.patmcnamara.ca/ - 13. Survival Celebration Camp (Kanada) - Ensimmäinen Saskatchewanissa järjestetty ydinjätteen varastointikysymykseen keskittynyt perinteinen alkuperäiskansakokoontuminen elokuun alussa päättyi Saskatchewanista ja naapuriprovinssista Albertasta olevien heimon vanhimpien esittämään yksimieliseen torjuvaan kantaan esitykseen pitkäaikaisen ydinjätteen varastointilaitoksen perustamisesta alueelle. Tulevien sukupolvien puolesta -komitean järjestämä tapahtuma oli vastaus heimon vanhimpien yhä kasvavaan huoleen ja avunpyyntö tuen saamiseksi ympäristönsuojeluun. “Survival Celebration Camp for Sustainable Earth” järjestettiin 3.-6. elokuuta South Bayssa Ile-a-la-Crosse -järvellä Pohjois-Saskatchewanissa ja osallistujia saapui jopa Montrealista, Victoriasta ja Saksasta saakka. Lue lisää: http://www.dominionpaper.ca/articles/4587 - 14. Tulevia tapahtumia - (Ilmoita tapahtumasi seuraavaan uutiskirjeeseemme) 2012:             Mielenosoitus CASTOR-kuljetuksia vastaan Jülichistä Ahausiin (Saksa) 20/08/12-14/09/12: WALKATJURRA WALKABOUT Yeelirriestä Leonoraan (Australia) 26/08/12-09/09/12: Ydinvoiman vastainen purjehdus Tukholmasta Greifswaldiin (Saksa) 24/09/12-30/09/12: Kirjaprojekti "Atomic Threats Around the Baltic                   Sea" (Ydinuhka Itämeren ympärillä) - työpajatapaaminen Döbelnissä (Saksa) 29/09/12:         Kansainvälinen toimintapäivä ydinvoimateollisuutta vastaan 14/10/12:         Kansanäänestys uuden ydinvoimalaitoksen rakentamisesta Liettuassa 19/10/12-23/10/12: Vallataan Hinkley - suuri kansalaistottelemattomuustempaus (Iso-Britannia) 26/10/12-28/10/12: Saksan ydinvoiman vastaisen liikkeen syyskonferenssi Berliinissä 09/12/12-12/12/12: Euroopan ydinvoimateollisuuden konferenssi Manchesterissa (Iso-Britannia) 2014:             Todennäköinen korkea-aktiivisen ydinjätteen Castor-kuljetus Sellafieldista (Iso-Britannia) ja                   keskiaktiivisen ydinjätteen kuljetus La Haguesta (Ranska) Gorlebeniin (Saksa) > mielenosoituksia http://www.greenkids.de/europas-atomerbe/index.php/Nuclear_Waste_Transport_to_Ahaus http://walkingforcountry.com http://www.greenkids.de/europas-atomerbe/index.php/Anti-nuclear_Sailing_Trip_across_the_Baltic_Sea http://www.greenkids.de/europas-atomerbe/index.php/Book_project_meeting:_Atomic_Threats_Around_the_Baltic_Sea http://uranium-action-day.info http://www.nonuclear.se/en/kalender/lithuania20121014referendum http://www.greenkids.de/europas-atomerbe/index.php/Reclaim_Hinkley_-_Mass_Act_of_Civil_Disobedience http://www.anti-atom-konferenz.org http://www.euronuclear.org/events/enc/enc2012/index.htm http://www.greenkids.de/europas-atomerbe/index.php/Gorleben_Castor_Resistance_in_Germany_2014 - 15. Mikä on NukeNews? - NukeNews on usealla kielellä julkaistava uutiskirje, jota toimittaa Nuclear Heritage Network -verkosto. Uutiskirjeen tarkoituksena on kertoa ydinvoimaa vastustavien aktivistien toiminnasta, paikallisista kysymyksistä ja kampanjoista. Uutissähkeet ovat aktivistien kirjoittamia ja kääntämiä ja koko työ tehdään täysin vapaaehtoisvoimin ja palkatta. Toimimme näin, koska haluamme toimittaa uutiskirjeen ilmaiseksi ja pysyä itsenäisinä. NukeNews-uutiskirje on tarkoitettu sekä aktivisteille että tavallisille kansalaisille. Kaikki apu seuraavan numeron toimittamiseen on tervetullutta. Lähetä siis artikkelisi sähköpostilla osoitteeseen: news AT NukeNews.nuclear-heritage.net. Tekstin tulisi olla mieluiten englanniksi. Otsikoi uutissähkeesi ja tee siitä mahdollisimman lyhyt ja ytimekäs. Voit halutessasi lisätä linkin nettisivuille, joilla on lisätietoa aiheestasi. Seitsemännen numeron artikkelien viimeinen jättöpäivä on 4. marraskuuta 2012. Lue lisää ja levitä tietoa NukeNewsista: http://NukeNews.Nuclear-Heritage.NET